EUROPA-KOMMISSIONEN Bruxelles, den 6.11.2015 COM(2015) 553 final Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen

(ansøgning fra Finland - EGF/2015/005 FI/Computer Programming)



BEGRUNDELSE BAGGRUND FOR FORSLAGET 1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen"). 2.Den 12. juni 2015 indgav Finland ansøgning EGF/2015/005 FI/Computer programming om økonomisk EGF-støtte som følge af afskedigelser i den økonomiske sektor, som er klassificeret under NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter) i NUTS 2-regionerne Västra Finland (FI 19), Helsingfors-Nyland (FI 1B), Södra Finland (FI 1C) og Norra och Östra Finland (FI 1D) i Finland. Disse regioner tilsammen omfatter hele Finland med undtagelse af Åland. 3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning EGF/2015/005 FI/Computer programming Medlemsstat Finland Berørt(e) region(er) (på NUTS 2-niveau) Västra Finlands län (FI 19) Helsingfors-Nyland (FI 1B) Södra Finlands län (FI 1C) Norra och Östra Finland (FI 1D) Dato for indgivelse af ansøgningen 12. juni 2015 Dato for kvittering for modtagelse af ansøgningen 12. juni 2015 Dato for anmodning om yderligere oplysninger 26. juni 2015 Frist for indsendelse af yderligere oplysninger 21. august 2015 Frist for afslutningen af vurderingen 13. november 2015 Interventionskriterium EGF-forordningens artikel 4, stk. 1, litra b).

Antal berørte virksomheder 69 Økonomisk(e) aktivitetssektor(er) (NACE rev. 2 hovedgruppe) Hovedgruppe 62 (Computerprogrammering, konsulentbistand vedrørende informationsteknologi og lignende aktiviteter) Referenceperiode (ni måneder): 30. juli 2014 - 30. april 2015 Antal afskedigelser i referenceperioden 1 603 Samlet antal støtteberettigede personer 1 603 Det samlede antal støttemodtagere 1 200 Antal unge, der er tiltænkt støtte, og som ikke er i beskæftigelse eller under uddannelse 0 Budget til de individualiserede tilbud (EUR) 4 167 000 EGF-implementeringsbudget (EUR) 205 000 Samlet budget (EUR) 4 372 000 EGF-støtte (60 %) i EUR 2 623 200 VURDERING AF ANSØGNINGEN Procedure 4.De finske myndigheder indgav ansøgning EGF/2015/005 FI/Computer programming den 12. juni 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede den 12. juni 2015 modtagelsen af ansøgningen inden for to uger fra datoen for indgivelsen af ansøgningen og anmodede de finske myndigheder den 26. juni 2015 om supplerende oplysninger. Der blev indsendt supplerende oplysninger inden for otte uger efter anmodningen, efter at fristen var blevet forlænget med to uger efter behørig anmodning fra Finland. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 13. november 2015. Ansøgningens støtteberettigelse Berørte virksomheder og støttemodtagere 5.Ansøgningen vedrører 1 603 arbejdstagere, der er blevet afskediget i den økonomiske sektor, som er klassificeret under NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter). Afskedigelserne er beliggende i NUTS 2-regionerne i Västra Finland (FI 19), Helsingfors-Nyland (FI 1B), Södra Finland (FI 1C) og Norra och Östra Finland (FI 1D). Afskedigelserne fandt sted i 69 virksomheder, hvoraf næsten halvdelen fandt sted (778) i Microsoft Mobile Oy. Interventionskriterier 6.De finske myndigheder indgav ansøgningen i medfør af interventionskriteriet i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat. Alene i Helsingfors-Nyland (FI 1B) er der 737 afskedigelser. 7.Referenceperioden på ni måneder for ansøgningen løber fra den 30. juli 2014 til den 30. april 2015. Beregning af afskedigelser og aktivitetsophør 8.Afskedigelserne i referenceperioden fordeler sig som følger: –1 218 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt

–385 fra den dato, hvor ansættelseskontrakten faktisk opsiges eller udløber. Støtteberettigede modtagere 9.Det samlede antal støtteberettigede modtagere er på 1 603. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen 10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Finland, at fordelingen af beskæftigelsen i IKT-sektoren i de senere år mellem Unionen og andre økonomier har udviklet sig ufordelagtigt for Unionen. Omfanget af dette område er øget på verdensplan, samtidig med at det er faldet i Europa, i takt med at virksomheder og tjenester er flyttet til Kina, Indien, Taiwan og andre ikke-europæiske destinationer. Alene i 2014 blev personalet i de finske IKT-virksomheder reduceret med 3 procent eller med 1 500 personer. Fordelingen af beskæftigelsen i IKT-sektoren mellem Den Europæiske Union og andre økonomier (2009 & 2011) Kilde: Europa-Kommissionen. ICT Industry Analysis Predict 2013 & 2014 Reports: An Analysis of ICT R&D in the EU and Beyond 11.Disse virkninger kunne især mærkes i Finland, hvor hele den finske elektronikindustri blev alvorligt påvirket, hvilket kulminerede i Nokias meddelelse i 2011 af masseafskedigelser. I 2012 afskedigede Nokia først 1 000 medarbejdere i sit anlæg i Salo (EGF/2012/006 FI/Nokia Salo), efterfulgt af yderligere 3 700 ved udgangen af 2012 og i begyndelsen af 2013 (EGF/2013/001 FI/Nokia). Dette blev efterfulgt af yderligere 600 afskedigelser inden for chipset-udviklingen i 2014 (EGF/2015/001 FI/Broadcom). 12.Under disse omstændigheder har sektoren for computerprogrammering, konsulentvirksomhed vedrørende informationsteknologi og lignende aktiviteter fortsat sine bestræbelser på at konkurrere globalt, selv om den vigtigste aftager af tjenesteydelserne, nemlig Nokia, var forsvundet. 13.Den finske softwareindustri investerer nu i stigende grad i industrielle internet- og cloud-tjenester og fokuserer på bedre tjenesteydelser fra virksomhed til virksomhed (B2B), samtidig med at den oplever problemer med tjenesteydelser fra virksomhed til kunder (B2C). Dette skyldes markedets globale pristryk. Markedsaktørerne er nødt til at konkurrere om ordrer med virksomheder fra lande med lavere omkostninger. Der er også en tendens til, at globale virksomheder, der opererer i Finland, overfører nogle af deres aktiviteter til lande med lavere omkostninger. CGI meddelte f.eks. i november 2014, at der var behov for at reducere de finske medarbejdere med 270 og flytte sine aktiviteter uden for Unionen. 14.Softwarevirksomhed er en verdensomspændende branche, og softwareprodukter indkøbes på verdensplan fra de mest omkostningseffektive kilder. Softwareprodukterne kan dog stadig tilpasses de enkelte lande, regioner eller sprogspecifikke krav. 15.Et vigtigt element i den globale softwareindustri er, at den løbende kræver en ny, uddannet arbejdsstyrke, da produkternes levetid og de dermed beslægtede softwareløsninger er meget korte sammenlignet med den tid, som personalet er ansat. Konkurrencen mellem arbejdstagere fra Unionen og fra lande uden for Unionen er hård. De aldrende og mindre godt uddannede arbejdstagere fra Unionen kan ikke uden videre konkurrere med de unge og bedre uddannede medarbejdere uden for Unionen. 16.I 2008 beskæftigede den teknologiske industri i alt 326 000 personer i Finland, hvorimod antallet af ansatte i sådanne virksomheder i 2014 var på 276 000. Dette svarer til et gennemsnitligt fald på ca. 3 % pr. år (10 000 arbejdstagere). 17.Hidtil har computerprogrammering, konsulentvirksomhed vedrørende informationsteknologi og lignende aktiviteter været genstand for to EGF-ansøgninger, hvoraf én var baseret på globalisering, og én var baseret på den verdensomspændende finansielle og økonomiske krise. Begivenheder, der gav anledning til afskedigelserne og til aktivitetsophør 18.De begivenheder, der har givet anledning til disse afskedigelser, er udviklingen i Nokia i de seneste år, som har haft en væsentlig indvirkning på IKT-sektoren i Finland. Udviklingen og udformningen af operationelle systemer for Nokias mobiltelefoner beskæftigede dengang tusindvis af finske borgere, navnlig i Uleåborg, og disse funktioner er nu blevet overført til lande uden for Europa. 19.Nokias og Microsofts beslutninger (udflytning, lukning af produktionen og standsning af udviklingsarbejdet i Finland) har berørt adskillige softwarevirksomheder, hvis aktiviteter var knyttet til Nokia eller Microsoft. Som følge heraf har Nokias problemer påvirket situationen for hele den finske softwareindustri. IKT-tjenesteydelsesvirksomheden Tieto begrundede f.eks. de afskedigelser, som den bebudede i efteråret 2014, med det reducerede antal ordrer fra en af sine største kunder, nemlig Nokia. Virksomheder, som f.eks. Atos IT Solutions and Services, spillevirksomheden Rovio Entertainment og Samlink, fulgte efter af samme årsager. 20.I alt 69 virksomheder inden for softwareindustrien har i sidste ende afskediget ansatte i løbet af efteråret 2014 og foråret 2015. Årsagerne til disse afskedigelser varierer, men det mest gennemgående træk er, at virksomhederne er stødt på en stadig kraftigere og tiltagende international konkurrence. Nokias og Microsofts lukninger har været afgørende, men de fleste afskedigelser indgår i et større fænomen i hele programmeringssektoren. Afskedigelsernes forventede virkning på økonomien på lokalt, regionalt og nationalt plan og på beskæftigelsen

Regionerne på NUTS 2-niveau i Helsingfors-Nyland (FI 1B) og Norra och Östra Finland (FI 1D) er de regioner, hvor mere end 75 % af afskedigelserne fandt sted. Dette er årsagen til, at disse to regioner gennemgås nærmere i de følgende afsnit. 21.Norra Österbotten (den del af regionen Norra och Östra Finland (FI 1D), hvor Uleåborg (Oulu) er beliggende), er et område med en høj arbejdsløshed (højere end det nationale gennemsnit). I august 2015 var ledigheden på landsplan 13,5 %, mens den i Norra Österbotten var på 15,7 %, og i Uleåborg udgjorde den 17,1 %. Næsten to ud af tre arbejdsløse jobsøgende i regionen bor i Uleåborgområdet ligesom størstedelen af regionens arbejdsløse fagfolk. 22.Der er i øjeblikket ca. 1 250 aktivitetsenheder i IKT-sektoren i Norra Österbotten, hvoraf de fleste af disse findes i Uleåborg. Det fremgår af tal for de økonomiske tendenser, at omsætningen for virksomhederne i IKT-sektoren har været faldende siden 2012. Hele informationssektoren tegner sig for ca. 12 % af beskæftigelsen i området. Disse vanskeligheder har ført til mange afskedigelser, både i den private og den offentlige sektor. Virksomhederne i IKT-sektoren beskæftigede næsten 13 000 personer i regionen i 2008, men dette tal er faldet til ca. 10 000 i 2012. 23.Uleåborgområdet er blevet væsentligt påvirket af arbejdspladsnedskæringerne i IKT-sektoren, da det siden 1980'erne har været et knudepunkt for virksomhedernes registrerede hjemsted, for forskning, udvikling og innovation og for arbejdskraft. I foråret 2015 var der ca. 1 500 arbejdsløse jobsøgende i IKT-sektoren i regionen. Ca. 80 % af dem lever i Uleåborgområdet. Derudover har en tredjedel af de arbejdsløse med en videregående uddannelse i IKT-sektoren været uden arbejde i mere end et år. Afskedigelserne hos Microsoft bidrog til en situation, der allerede var meget udtalt. 24.Nye vækstsektorer, der kan skabe beskæftigelse, som f.eks. digitalisering af industrielle processer og øget forudsigelighed, udvikles aktivt i Uleåborgområdet, og integrationen af arbejdsløse IKT-eksperter skal sikres i forbindelse med denne udvikling. 25.I Nyland udgjorde arbejdsløse jobsøgende i slutningen af februar 2015 11 % af arbejdsstyrken. Selv om dette tal ligger under det nationale gennemsnit, er stigningen i arbejdsløsheden betydeligt større i Nyland (15,0 %) end i Finland som helhed (9,7 %). I februar var der 5,1 ledige jobsøgende for hver ledig stilling. Arbejdsløsheden stiger også som følge af nettoindvandringen i området. Antallet af arbejdsløse jobsøgende i Nyland har overskredet 104 000 i august 2015 og er det højeste tal siden begyndelsen af 1990’erne. 26.BNP i Nyland tegner sig for 36 % af Finlands BNP. Den er ansvarlig for 71 % af omsætningen, 62 % af de ansatte og 52 % af virksomhedsetableringerne i hele Finlands private softwareindustrisektor. Dette betyder, at inden for softwareindustrien kan Nyland siges at have en endnu større rolle end i alle andre industrisektorer tilsammen. 27.I 2013 tegnede softwareindustrien sig for mere end 3 % af omsætningen, 5 % af de ansatte og 3 % af virksomhedsetableringerne i den private sektor i Nyland. 28.I referenceperioden, var der i alt 49 softwarevirksomheder, der benyttede sig af forhandlinger om samarbejde i Nyland-regionen. Det anslåede behov for personalenedskæringer ved starten af forhandlingerne om samarbejde var på 1 681 personer. 29.Baseret på en foreløbig vurdering ser det ud til, at afskedigelserne (især for CGI's tilfælde) har berørt lønmodtagere over 50 år, der er en gruppe, for hvem det er vanskeligt at finde ny beskæftigelse, og at det er berettiget at gå ud fra, at i juni 2016 vil mere end 50 % af disse personer være langtidsledige. Støttemodtagere og de foreslåede foranstaltninger Støttemodtagere 30.Det anslåede antal afskedigede arbejdstagere, der forventes at deltage i foranstaltningerne, er på 1 200. Fordelingen af disse arbejdstagere på køn, nationalitet og aldersgruppe er, som følger: Kategori Antal

Støttemodtagere Køn: Mænd: 660 (55,0 %) Kvinder: 540 (45,0 %) Statsborgerskab: EU-borgere: 1 160 (96,7 %) Ikke-EU-borgere 40 (3,3 %) Aldersgruppe: 15-24-årige: 24 (2,0 %) 25-29-årige: 72 (6,0 %) 30-54-årige: 936 (78,0 %) 55-64-årige: 156 (13,0 %) Over 64 år: 12 (1,0 %) De foreslåede foranstaltningers støtteberettigelse 31.De individualiserede tilbud, der skal gives til de afskedigede arbejdstagere, omfatter følgende foranstaltninger. A. Coaching-foranstaltninger og andre forberedende foranstaltninger –Uddannelse i jobsøgning Formålet med uddannelse i jobsøgning er at give deltagerne oplysninger om arbejdsmarkedet, hjælpe dem med at udstikke deres muligheder og forbedre og ajourføre deres jobsøgningsfærdigheder. På grund af de særlige omstændigheder inden for jobsøgning i IKT-sektoren vil der blive indkøbt uddannelsestjenester, der er skræddersyet til målgruppens erhvervskompetencer og -behov. Beskæftigelse kan fremmes gennem uddannelse, ved at støtte arbejdskraftens mobilitet i samarbejde med EURES’ tjenester og for eksempel ved at tilbyde særlige grupper inden for uddannelse i jobsøgning, der har til opgave at udpege IKT-job i udlandet.

–Jobcoaching (individuel vejledning) Formålet med jobcoaching er at vejlede en privat kunde i, hvordan man søger et job eller et job forbundet med oplæring på arbejdsstedet. På den ene side kan jobvejledere fremme genansættelse ved at vejlede den jobsøgende i at anvende de forskellige muligheder for at finde et job (Case Management), på den anden side kan de bistå den jobsøgende med at finde et nyt job ved at rådgive denne under søgningen. –Karrierevejledning Karrierecoaching gives til personer, hvis de i henhold til vurderingen fra en embedsmand i kontoret for beskæftigelse og økonomisk udvikling (TE-kontoret) har brug for en mere funktionel, intensiv og langsigtet støtte i deres karriereplanlægning. –Ekspertvurderinger Personer inden for programmeringssektoren har meget forskellige kompetencer. Med henblik på at vurdere den arbejdssøgendes behov for tjenesteydelser kan TE-kontoret indhente forskellige ekspertvurderinger, som f.eks. en evaluering af arbejdsevnen, kortlægning af kompetencer og faglige kvalifikationer, vurdering af iværksætterkompetencer og muligheder for iværksættervirksomhed. Indholdet og rækkevidden af en ekspertvurdering vil afhænge af den jobsøgendes personlige situation. B. Beskæftigelse og erhvervsrelaterede tjenester EGF-finansierede beskæftigelses- og erhvervsrelaterede tjenester leveret af TE-kontoret omfatter støtte til selvstændig jobsøgning via onlinetjenester, jobtilbud og andre arbejdsformidlinger, herunder internationale arbejdsformidlinger, rejseudgifter og godtgørelse af flytteudgifter, kortlægning af erhvervsuddannelser og kompetencer, evalueringer af evner, uddannelse, situationer, der først skal afprøves (arbejde og uddannelse på prøve), og udbetaling af tilskud. TE-kontoret er ansvarligt for de tilbudte tjenesteydelser, og specialisterne inden for EGF-tjenesterne vil påtage sig ansvaret for dette arbejde. C. Uddannelse Uddannelsen gennemføres som erhvervsmæssig omskoling, hvor formålet er at opnå en erhvervsmæssig eller faglig kvalifikation inden for en industrigren med en høj beskæftigelsesfrekvens eller at videreuddanne sig gennem styrkelsen af eksisterende kompetencer. Uddannelsen skræddersyes til målgruppen. Formålet med denne uddannelse er at give praktikanterne en praktisk forståelse af, hvordan virksomhederne arbejder, og give dem de nødvendige færdigheder til at arbejde i en virksomhed såvel som kompetencer til at udvikle virksomheden. Formålet med uddannelsen er enten at finde et job i en af de associerede virksomheder eller starte en ny virksomhed gennem et udviklingsprojekt. Der kan gives særlig uddannelse til personer med et højere uddannelsesniveau. D. Løntilskud Der vil være løntilskud til afskedigede arbejdstagere for at støtte beskæftigelsen i et nyt job ved at reducere arbejdsgivernes lønomkostninger. Løntilskud anvendes især som et middel til via et tilskud at fremme ansættelsen i den private sektor på. Fra 2015 vil løntilskuddet være på 30-50 % af lønomkostningerne, afhængigt af hvor længe den person, der ansættes via tilskuddet, har været arbejdsløs. E. Tilskud til iværksættelse Formålet med iværksættelsestilskuddet er at fremme skabelsen af erhvervsaktiviteter og beskæftigelsen af enkeltpersoner. Et iværksættelsestilskud sikrer en indtægt for en ny iværksætter i den tid, der skønnes påkrævet for at iværksætte og etablere en virksomhed på heltidsbasis, i maksimalt 18 måneder. Iværksættelsestilskuddet består af to dele, grundydelsen og et tillæg. I 2015 er grundydelsen på 32,80 EUR pr. dag. Størrelsen af tillægget varierer fra sag til sag efter TE-kontorets skøn. Tillægget varierer mellem 10 og 60 % af værdien af grundydelsen. F. Fremme af iværksættelse og tjenesteydelser for nye iværksættere Tiltag i forbindelse med fremme af iværksætterånd gennemføres som en såkaldt "virksomhedsvæksthusuddannelse" og iværksætteruddannelse. Desuden tilbydes nye iværksættere rådgivning, høring og støtte til iværksættelse. Oprettelsen af nye virksomheder støttes gennem det subregionale tjenesteydelsesnetværk for virksomheder og gennem "business customership planning", der udbydes af MEE Corporation (en afdeling under ministeriet for beskæftigelse og økonomi). G. Tilskud til omkostninger ved rejse, ophold og flytning

Arbejdssøgende kan få tilskud til omkostninger ved rejse og ophold, der skyldes jobsøgning, eller rejse- og opholdsudgifter som følge af deltagelse i uddannelse og godtgørelse af flytteudgifter, hvis den arbejdssøgende har accepteret et arbejde uden for det område, hvor denne normalt pendler. 32.De foreslåede foranstaltninger, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 33.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 34.De anslåede samlede omkostninger er på 4 372 000 EUR og omfatter udgifterne til de individualiserede tilbud på 4 167 000 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 205 000 EUR. 35.Der anmodes om økonomisk EGF-støtte på i alt 2 623 200 EUR (60 % af de samlede omkostninger).



Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)) Coaching-foranstaltninger og andre forberedende foranstaltninger 710 400,00 284 000,00 Beskæftigelses- og erhvervsrelaterede tjenester 1 200 375,00 450 000,00 Uddannelse 468 5 000,00 2 340 000,00 Tilskud til iværksættelse 45 6 000,00 270 000,00 Fremme af iværksættelse og tjenesteydelser for nye iværksættere 12 5 000,00 60 000,00 Subtotal (a): Procentdel af pakken af individualiserede tilbud – 3 404 000 (81,69 %) Tilskud og incitamenter (foranstaltninger i henhold til EGF-forordningens artikel 7, stk. 1, litra b): Løntilskud 92 8 000,00 736 000,00 Tilskud til omkostninger ved rejse, ophold og flytning 180 150,00 27 000,00 Subtotal (b): Procentdel af pakken af individualiserede tilbud – 763 000 (18,31 %) Foranstaltninger i henhold til EGF-forordningens artikel 7, stk. 4 1. Forberedelse – 10 000,00 2. Forvaltning – 165 000,00 3. Oplysning og offentlig omtale – 25 000,00 4. Kontrol og rapportering – 5 000,00 Subtotal (c): Procentdel af de samlede omkostninger: – 205 000,00 4,69 % Samlede omkostninger (a + b + c): – 4 372 000 EGF-støtte (60 % af de samlede omkostninger) – 2 623 200 36.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne. 37.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 38.De finske myndigheder begyndte den 1. august 2014 at yde individualiserede tilbud til støttemodtagerne. Udgifterne til foranstaltningerne nævnt ovenfor skal derfor være støtteberettigede til økonomisk EGF-støtte fra den 1. august 2014 til den 12. juni 2017. 39.De finske myndigheder påtog sig den administrative udgift, der skal gennemføre EGF, den 1. august 2014. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 1. august 2014 til den 12. december 2017. Komplementaritet med de foranstaltninger, der finansieres af nationale midler eller EU-midler 40.Kilderne til den nationale forfinansiering eller medfinansiering vil hovedsageligt være budgettet for den offentlige arbejdsformidling i den administrative afdeling i MEE. Nogle tjenester vil blive finansieret af midler fra driftsudgifterne for centrene for økonomisk udvikling, transport og miljø (ELY-centrene) og TE-Kontorerne. De tekniske støtteopgaver vil blive finansieret af driftsudgifterne under ministeriet for beskæftigelse og økonomi og ELY-centrene. 41.De finske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder 42.De finske myndigheder har tilkendegivet, at den samordnede pakke af individualiserede tilbud er blevet udarbejdet i samråd med arbejdsmarkedets parter og regionale myndigheder. ELY-centret og TE-kontoret for Norra Österbotten afholdt et arrangement (1. oktober 2014) for at forberede de foranstaltninger, der er indeholdt i EGF-projekterne. Partnere i de organisationer, der gennemfører projektet (Business Oulu, byen Uleåborg, universitetet i Uleåborg, Yritystakomo (væksthus), handelskammeret og iværksættere i Norra Österbotten) og målgruppen blev opfordret til at deltage i dette arrangement. 43.MEE har indkaldt en gruppe, som beskæftiger sig med afskedigelserne inden for computerprogrammeringssektoren og deltog i forberedelsen af EGF-ansøgningen. Denne gruppe omfatter repræsentanter fra ELY-centrene og TE-kontorer for de berørte regioner, Business Oulu og arbejdsmarkedets parter.

Forvaltnings- og kontrolsystemer 44.Ansøgningen indeholder en detaljeret beskrivelse af forvaltnings- og kontrolsystemerne og fastlægger de involverede organers ansvarsområder. Finland har meddelt Kommissionen, at den økonomiske støtte vil blive forvaltet af MEE, som også forvalter ESF-midlerne. Det samme ministerium vil også optræde som attesterende myndighed. Der er en skarp adskillelse af funktioner og rapporteringer mellem de afdelinger, der er ansvarlige for disse to funktioner. Forvaltningsfunktionerne for EGF er blevet tildelt kontoret for beskæftigelse og iværksættelse, mens forvaltningsfunktionerne for ESF ligger hos det regionale kontor. De attesterende funktioner for begge fonde ligger hos enheden for menneskelige ressourcer og administration. Ministeriet har udarbejdet en vejledning, der indeholder en detaljeret beskrivelse af de procedurer, der skal følges. 45.Med hensyn til revision er det ansvarlige organ den uafhængige interne revisionsenhed, der arbejder direkte under departementschefen i samme ministerium. Opgaverne i forbindelse med overvågning og revision indgår også i den række funktioner, der hører ind under såvel forvaltnings- som attesteringsmyndighederne. Tilsagn afgivet af den pågældende medlemsstat 46.De finske myndigheder har givet alle nødvendige garantier med hensyn til følgende: –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. –Hvis den virksomhed, som gennemfører afskedigelser, har fortsat sine aktiviteter efter afskedigelserne, skal den have opfyldt sine lovmæssige forpligtelser i forbindelse med afskedigelserne og have sørget for sine arbejdstagere i overensstemmelse hermed. –De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbelt finansiering vil blive forhindret. –De foreslåede foranstaltninger supplerer de foranstaltninger, der finansieres af strukturfondene. –Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 47.EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020. 48.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 2 623 200 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen. 49.Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning. Tilhørende retsakter 50.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 2 623 200 EUR. 51.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til

EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen

(ansøgning fra Finland - EGF/2015/005 FI/Computer Programming) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006, særlig artikel 15, stk. 4, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning, særlig punkt 13, under henvisning til forslag fra Europa-Kommissionen, og ud fra følgende betragtninger: (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet. (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013. (3)Den 12. juni 2015 indgav Finland ansøgning EGF/2015/005 FI/Computer programming om økonomisk EGF-støtte som følge af afskedigelser i den økonomiske sektor, som er klassificeret under NACE rev. 2 hovedgruppe 62 (Computerprogrammering, konsulentbistand vedrørende informationsteknologi og lignende aktiviteter) i NUTS 2-regionerne i Västra Finland (FI 19), Helsingfors-Nyland (FI 1B), Södra Finland (FI 1C) og Norra och Östra Finland (FI 1D) i Finland. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Denne ansøgning opfylder kravene til fastlæggelse af størrelsen på et støttebeløb fra EGF som fastsat i artikel 13 i forordning (EU) nr. 1309/2013. (4)Som følge af Finlands ansøgning bør EGF derfor mobiliseres til at yde en økonomisk støtte på 2 623 200 EUR. (5)Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2015 stilles der et beløb til rådighed fra Den Europæiske Fond for Tilpasning til Globaliseringen på 2 623 200 EUR i forpligtelses- og betalingsbevillinger. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra [the date of its adoption]. Udfærdiget i Bruxelles, den . På Europa-Parlamentets vegne På Rådets vegne